Odense Adresse-Contoirs Efterretninger, 1836-01-19
Uagtet de yderst fredelige Yttringer, der indeholdes saavel i de Franskes Konges Throntale, som i Deputeredekammerets Takadresse, vedblive dog adskillige franske Blade, og som det synes med Velbehag, at gjøre Hentydninger paa et forventet Brud imellem Frankerig og Rusland; ja "Temps" vil endog allerede kjende en Yttring af Fyrst Metternich, hvorefter Østerrig vil forblive neutral, saafremt Striden imellem hine Lande maatte indskrænke sig til Fiendtligheder tilsøes. - Under en Søkrig vilde man gjøre stærk Regning paa Englands Medvirkning, og dette Haa bestyrkes meget ved de levende Rustninger, der for Tiden finde Sted i de brittiske Havne. - Som Beviis paa den herskende Spænding imellem Frankerig og Rusland fortæller "Journal du Commerce, at den russiske Gesandt og hans Legationssecretair vare, paa Grund af foregiven Upasselighed, udeblevne fra det sidste Hofbal, men havde dog samme Aften besøgt et andet Selskab. - "Journal des Debats har ikke forsømt den Leilighed, som Discussionen i Pairskammeret angaaende Polen har givet den, til atter af drage tilfeldts imod Rusland. Den erklærer, at skjøndt der ikke androges paa og følgeligen heller ikke indførtes i Adressen noget egentligt Amendement angaaende Polen, erholdt dog Dhrr. Taschers, Montalemberts og ville mains Yttringer (S. 29) Kammerets almindelige, uddeelte Bifald, saa at hine Ord ikke maae ansees som tomme og ufrugtbare, fordi de ikke havde nogen umiddelbar Følge, men Kammeret har troet, at maatte henstille denne Gjenstand til Regjeringens Viisdom, og selv Regjeringen maa i sine Udtryk gaae tilværk med stor Vaersomhed, fordi siger "J. d. Debats" – det kun da anstaaer den at true, naar den har besluttet, i Tilfælde af at man ikke agter paa dens Trusler, strax at slaae til." Alligevel er de godt, at der hæve sig Stemmer, for at protestere imod Krænkelse af gjældende Tractater. Men - vedbliver den -"det er ikke Rusland alene, der har gjort Wiener=Kongres acten, altsaa vil heller ikke Rusland alene kunne ophæve dens Bestemmelser. Desuden omfatter Spørgsmaalet angaaende Polen et Moment, der er endnu langt helligere end alle afsluttede Tractater; det omfatter den krænkede Humanitets Rettigheder. Selv naar ikke nogen Kongres act talede for Polen, vilde Europa alligevel have Ret til, i alle civiliserede Nationers fælleds Jnteresser, i Retfærdighedens og sin egen Æres Navn, at protestere imod en Politik, der har gjort sig en stor Nations Udrøddelse til Øiemed. Der existerer, Gud være lovet, iblandt alle Europas Nationer en Forbundseenhed i Civilisationen, Retfærdigheden, og Humaniteten, saa at Nationerne og deres Regjeringer i disse Forhold ere afhængige den ene af den anden." Den slutter med, at selv om ikke Tractater paalagde Rusland at opretholde Polens Nationalitet, maatte dog Humaniteten og Retfærdigheden byde det. - J en anden Artikel forsikkrer den, at dens Artikler og den russiske Keisers Tale, i Warschau, ikke have været indførte i de i Rusland udkommende russiske og tydske Tidender, men kun i den franske "Journal de St. Petersbourg." Mærkeligt er det, at den selv i Berlin paastaaes med Bestemthed, at selv den franske Tidende aldeles ikke har været uddeelt i Polen.